**ΚΕΦΑΛΑΙΟ  4 - Η λατινοκρατία και η παλαιολόγεια εποχή (1204-1453). Ο ύστερος μεσαίωνας στη Δύση** (εισαγωγικό μάθημα- συνοπτική παρουσίαση)

α. Τα λατινικά κράτη

• 1204:

- άλωση της Πόλης από σταυροφόρους.

- υπογραφή συνθήκης μεταξύ σταυροφόρων για διανομή βυζαντινών εδαφών. ΔΙΑΝΟΜΗ ΤΗΣ ΡΩΜΑΝΙΑΣ< ~~ΡΩΜΑΙΚΗΣ~~ ΑΥΤΟΚΡΑΤΟΡΙΑΣ🡪ΝΕΑ ΕΛΛΗΝΙΚΗ ΣΥΝΕΙΔΗΣΗ

- έναρξη περιόδου Λατινοκρατίας.

(Δείτε τη διανομή στο [χάρτη](http://users.sch.gr/ipap/Ellinikos%20Politismos/xartes/xartes.htm) καθώς και στη σελίδα 64 του βιβλίου σας)

• Λατινικά κράτη: εξαρτημένα αλυσιδωτά το ένα από το άλλο.

1) Βενετικές κτήσεις: τα σημαντικότερα νησιά Αιγαίου και Ιονίου πελάγους.

2) Αυτοκρατορία Κων/πολης (Βαλδουίνος της Φλάνδρας)

3) Βασίλειο της Θεσσαλονίκης

4) Δουκάτο των Αθηνών

5) Ηγεμονία Αχαΐας

β. Τα ελληνικά κράτη

• 1204:  συσπείρωση δυνάμεων Ελληνισμού σε 3 ελληνικά κράτη:

1) Αυτοκρατορία Τραπεζούντας (στις Ν.Α. ακτές του Ευξείνου Πόντου)

2) Αυτοκρατορία Νίκαιας (στο Β.Δ. τμήμα της Μ. Ασίας)

3) Κράτος Ηπείρου (Ήπειρος και Αιτωλοακαρνανία)

Αναλυτικά:

**4.2. α,β,γ** . ΤΑ ΕΛΛΗΝΙΚΑ ΚΡΑΤΗ: ΤΡΑΠΕΖΟΥΝΤΑ, ΗΠΕΙΡΟΣ, ΝΙΚΑΙΑ

-         Αυτοκρατορία της Τραπεζούντας: Ιδρύθηκε στις νοτιοανατολικές ακτές του Ευξείνου Πόντου από τους Μεγάλους Κομνηνούς.

-         Το κράτος της Ηπείρου ιδρύθηκε και οργανώθηκε από τον Μιχαήλ Κομνηνό Δούκα.

-         Διάδοχός του ήταν ο Θεόδωρος: περίοδος νικηφόρας επέκτασης.

-         Θεόδωρος: άλωση της Θες/νίκης και κατάλυση του λατινικού Βασιλείου της – Στέφθηκε στη Θεσ/νίκη αυτοκράτωρ Ρωμαίων.

-         Όταν όμως στράφηκε κατά του τσάρου των Βουλγάρων υπέστη συντριπτική ήττα.

-         Δυτικά Μ.Ασία: Ιδρύθηκε το κυριότερο από τα ελληνικά κράτη με κέντρο τη Νίκαια, γύρω από τον Θεόδωρο Λάσκαρη.

-         1208: ο Θεόδωρος Λάσκαρης στέφθηκε αυτοκράτορας και βασιλιάς των Ρωμαίων.

-         Ιωάννης Βατάτζης: ίδρυσε πολλά φιλανθρωπικά ιδρύματα – ανόρθωση της αγροτικής οικονομίας.

-         Στόχος της οικονομική πολιτικής του ήταν η αυτάρκεια και γι’ αυτό απαγόρευσε την εισαγωγή ειδών πολυτελείας από τις ιταλικές πόλεις.

-         1261- Μιχαήλ Παλαιολόγος: σύνηψε με τους Γενουάτες συνθήκη, με την οποία οι τελευταίοι ανέλαβαν να προσφέρουν στον Μιχαήλ πολεμική βοήθεια κατά της Βενετίας με αντάλλαγμα τελωνειακές και φορολογικές απαλλαγές, λιμάνια και εμπορικές περιοχές της Αυτοκρατορίας.

-         Στέφθηκε για δεύτερη φορά αυτοκράτορας ως Μιχαήλ Η’ στο ναό της Αγίας Σοφίας.

<http://photodentro.edu.gr/photodentro/hist124_byzantini_krati_1204_chartis_chronogrammi_2018_v1.5_pidx0048974/story_content/external_files/index.html>

ΘΕΜΑΤΑ ΓΙΑ ΣΥΖΗΤΗΣΗ

1. **ΤΟ ΧΡΟΝΙΚΟ ΤΟΥ ΜΟΡΕΩΣ**

Το Χρονικό του Μορέως είναι ένα εκτενές ποίημα (π. 10.000 στ.) συνθεμένο στις αρχές του 14ου αιώνα από κάποιον εξελληνισμένο Φράγκο (ίσως «γασμούλο») που εξιστορεί την κατάκτηση του Μοριά από τους Φράγκους. Η εξιστόρηση γίνεται από την πλευρά των κατακτητών, το πνεύμα του έργου είναι αντιελληνικό και αντιορθόδοξο και η γλώσσα του εξαιρετικά ιδιότυπη («γλωσσικό μνημείο» τη χαρακτηρίζει ο Λ. Πολίτης), απροσδόκητα γοητευτική στην ακαταστασία της, αν και ορισμένοι καταλογίζουν στο Χρονικό «αισθητική ανεπάρκεια». Ο Εγγονόπουλος πάντως πρέπει να είχε διαφορετική άποψη καθώς ένα τουλάχιστον ποίημά του «Ο Αφέντης της Καρύταινας» ομολογημένα αφορμάται από το Χρονικό.

Το Χρονικό του Μορέως εκθέτει γεγονότα που αρχίζουν γύρω στα 1100 (1η σταυροφορία) και τελειώνουν με τις πολεμικές επιχειρήσεις στην Ήπειρο (1292), αφού έχει ήδη κατακτηθεί ο Μοριάς.

Το Χρονικόν του Μορέως ιστορεί μ΄ αυτά τα λόγια το χτίσιμο του κάστρου του Μυστρά από τον Βιλλεαρδουίνο:

« εύρε βουνί παράξενον, απόκομμα εις όρος,

επάνω της Λακεδαιμονίας κανένα μίλιν πλέον?

όρισεν απάνω στου βουνί και έκτισεν εν κάστρον

του Μυζηθρά τ΄ονόμασε, διότι  το έκραζε ούτως,

κάστρον λαμπρόν το έποικε και μέγα δυναμάριν».

ΜΥΣΤΡΑΣ, Η ΒΥΖΑΝΤΙΝΗ ΚΑΣΤΡΟΠΟΛΙΤΕΙΑ

<https://www.youtube.com/watch?v=7UDwHGecKJI>

**ΠΑΡΘΕΝΩΝΑΣ ΚΑΙ ΜΥΣΤΡΑΣ**

Του Παναγιώτη Κανελλόπουλου

Όταν είδα στην Αθήνα την Ακρόπολη, είπα ότι είναι αδύνατο να ιδώ στη ζωή μου κάτι άλλο που θα μπορούσε να τη συναγωνισθεί. Όταν αντίκρισα τον Μυστρά, είπα ότι είχα άδικο. Η Ακρόπολη είναι χωρίς άλλο μοναδική. Αλλά και ο Μυστράς είναι μοναδικός. Οι Εκκλησίες του Μυστρά σε καλούν να μπεις μέσα, ενώ ο Παρθενώνας σου επιβάλλει να σταθείς απ’ έξω.

Ήταν μεγάλο, πολύ μεγάλο, το γεγονός ότι οι αρχαίοι Έλληνες με την αρχιτεκτονική των ναών της, με τα στάδια και τα θέατρα της, έκαμαν τον άνθρωπο ν΄ ανακαλύψει ό,τι φωτίζεται από τον φυσικό ήλιο, ν΄ ανακαλύψει την αξία του ανοιχτού χώρου, του υπαίθρου, του κόσμου που ξεσκεπάζεται και παραδίνεται στο φώς.



Ωστόσο τουλάχιστον εξίσου μεγάλο πρέπει να πω και το γεγονός, ότι ο Χριστιανισμός, με την ψυχή και με τα χέρια των ίδιων πάλι Ελλήνων, έκαμε τον άνθρωπο ν΄ ανακαλύψει τον εσωτερικό χώρο της ζωής, εκείνου που δεν φωτίζουν αρκετά οι ακτίνες του φυσικού ήλιου και που πρέπει, για να μπορέσουμε να τον διακρίνουμε καλά, να τον ανοίξει τα μάτια της ένα άλλο φως. Και το μεγάλο αυτό γεγονός-αυτό το δεύτερο, μου έγινε απόλυτα συνειδητό, όταν αντίκρισα το Δαφνί και το Μυστρά και όταν ειδικότερα μπήκα μέσα στο Δαφνί και μέσα στην Περίβλεπτο ή και σε της Ναούς του Μυστρά».

 **Από την «Αναφορά στο Γκρέκο»**του Νίκου Καζαντζάκη

Την άλλη μέρα, μέσα από κυπαρίσσια και περβόλια, πήγα προσκυνητής στην Πομπηΐα της Ελλάδας, στο Μυστρά. Ο ιερός αυτός λόφος, όπου γεννήθηκε η νέα Ελλάδα, έχει όλες τις φανερές και μυστικές γοητείες που μπορούν να μαυλίσουν και την πιο δύσκολη ψυχή. Λεμονιές, πορτοκαλιές, στενά στριφτά δρομάκια, παιδιά μεσόγυμνα παίζουν, γυναίκες πάνε στο νερό, κοπέλες κάθουνται κάτω από τα ανθισμένα δέντρα και κεντούν. Πιάστηκε πάλι η ζωή από το χώμα ετούτο, μάχεται να σκαρφαλώσει πάλι όλο τον προγονικό λόφο. Είναι η πρώτη πράσινη κατοικούμενη ζώνη του Μυστρά. Προχωράς κι αρχίζει  ο σκονισμένος άδεντρος ανήφορος, δρασκελάς τα γκρεμισμένα σπίτια, φτάνεις στις χαριτωμένες ηλιοψημένες βυζαντινές εκκλησιές, στην Περίβλεπτο, στη Μητρόπολη, στους Άγιους Θεοδώρους, στο Αφεντικό, στην Παντάνασσα. Είναι η δεύτερη, στολισμένη μ? εκκλησιές ζώνη του Μυστρά.

Στο μελίχλωρο φως του δειλινού η Παντάνασσα έλαμπε σα φιλντισένιο βυζαντινό πυξίδι με υπομονή κι αγάπη δουλεμένο για να σκεπάζει τη μυρόβλητη πνοή της Παναγιάς. Τι ενότητα, περισυλλογή και χάρη από το αγκωνάρι του θεμελιού ως την ερωτική καμπυλότητα του τρούλου! Αλάκερος ο χαριτωμένος ναός ζούσε και ανάπνεε γαλήνιος σα ζεστός ζωντανός οργανισμός. Όλες οι πέτρες, τα σκαλίσματα, οι ζωγραφιές, οι καλόγριες, ζούσαν σαν οργανικά συστατικά του γυναίκειου Μοναστηριού, θαρρείς κι όλα μαζί γεννήθηκαν από τον ίδιο δημιουργικό  σκιρτημό, ένα μεσημέρι.



Τοιχογραφία στη Μητρόπολη

Ποτέ δεν περίμενα πως θα ΄βρισκα στις βυζαντινές ζωγραφιές τόση γλύκα, τόση θερμή ανθρώπινη κατανόηση. Είχα δει ως τώρα άγριες ασκητικές μορφές που κρατούσαν μιαν περγαμηνή με κόκκινα γράμματα και φώναζαν να μισήσουμε τη φύση, να φύγουμε στην έρημο, να πεθάνουμε για να σωθούμε. Μα τώρα τα χρώματα ετούτα, οι γλυκύτατες μορφές, ο Χριστός που μπαίνει στην Ιερουσαλήμ απάνω στο ταπεινό ζώο, αγαθός, χαμογελαστός, και πίσω οι μαθητές με τα βάγια κι ο λαός που τους κοιτάζει με εκστατικά μάτια, σαν ένα σύννεφο που περνάει και σκορπίζεται? Κι ο Άγγελος ο χαλκοπράσινος που είδα στο Αφεντικό , λεβέντης, με τα σγουρά μαλλιά, αναδεμένα με φαρδιά κορδέλα, με τ? ορμητικό δρασκέλισμα και το στέρεο καταστρόγγυλο γόνατο! Σα να ΄ναι αρραβωνιαστικός και πάει! Που πάει με τόση χαρά και βιάση;

…. σηκώθηκα, είχε ακόμα φως η μέρα, πήρα τον ανήφορο, με τα γκρεμισμένα αρχοντικά, με τους πύργους τους ξαπλωμένους χάμω, με κορόνα πέτρινη στην κορφή του λόφου το ξακουστό κάστρο του Βιλλεαρδουίνου. Η καστρόπορτα ανοιχτή, οι αυλές έρημες, ανέβηκα τις ετοιμόρροπες σκάλες, έφτασα στις πολεμίστρες· κοπάδια κοράκια σηκώνουνταν ξαφνιασμένα. Κοίταξα κάτω τον καρπερό κάμπο κι από τα χαμόσπιτα τον καπνό ν?ανεβαίνει· ένα κάρο ακούστηκε να τρίζει, ένα τραγούδι όλο πάθος, όλος ο αγέρας αναστέναξε, γέμισε φαντάσματα. Αναστήθηκαν οι ξανθές Φράγκισσες αρχοντοπούλες, οι σιδερόφραχτοι ιππότες, που ήρθαν εδώ  στην Πελοπόννησο να καταχτήσουν, πήραν Ρωμιοπούλες, μπολιάστηκαν το ελληνικό αίμα, ξέχασαν την πατρίδα· οι καταχτητές, ας είναι καλά οι γυναίκες της, οι μελαχρινές, με τα κορακάτα μαλλιά, με τα μεγάλα μάτια, οι καταχτητές καταχτήθηκαν.

… και το σχετικό μυθιστόρημα : Άγγελος Τερζάκης: Η ΠΡΙΓΚΙΠΈΣΑ ΙΖΑΜΠΩ (1937). Έρωτας και ηρωισμός με φόντο την κατάληψη του φραγκικού κάστρου της Καλαμάτας από Έλληνες χωρικούς.



**10ο ΦΥΛΛΟ ΕΡΓΑΣΙΑΣ ΣΤΗΝ ΤΑΞΗ**

 Α] Ερωτήσεις

 1. Πώς ιδρύθηκε και πώς εδραιώθηκε η Αυτοκρατορία της Νίκαιας από τον Θεόδωρο Λάσκαρη; 2. Ποια ήταν η εσωτερική πολιτική του αυτοκράτορα της Νίκαιας Ιωάννη Βατάτζη; 3. Να εξηγήσετε πώς κατόρθωσε ο Μιχαήλ Παλαιολόγος να ανακτήσει την Κωνσταντινούπολη (1261). 4. Ποια πολιτική ακολούθησε απέναντι στη Βενετία και τη Γένουα ο Μιχαήλ Παλαιολόγος, αυτοκράτορας της Νικαίας; Ποιες ήταν οι συνέπειες της πολιτικής αυτής;

 Β] Ασκήσεις κλειστού τύπου (πολλαπλής επιλογής)

 Ο Ιωάννης Βατάτζης: α. ίδρυσε την Αυτοκρατορία της Τραπεζούντας. β. ανέκτησε την Κωνσταντινούπολη από τους Λατίνους. γ. κατέστησε την Αυτοκρατορία της Νίκαιας διεθνώς υπολογίσιμη δύναμη. δ. επέβαλε δυσβάσταχτη φορολογία στους φτωχούς αγρότες.

Την Κωνσταντινούπολη απέσπασε από τους Λατίνους: α. ο Κωνσταντίνος ΙΑ ́ Παλαιολόγος. β. ο Αλέξιος Α ́ Κομνηνός. γ. ο Ισαάκιος Β ́ Άγγελος. δ. ο Μιχαήλ Η ́ Παλαιολόγος. 1261

 Γ] Ασκήσεις κλειστού τύπου (Σωστό – Λάθος)

 1 Η αυτοκρατορία της Τραπεζούντας ιδρύθηκε από τους Μεγάλους Κομνηνούς αμέσως μετά την κατάληψη της Κωνσταντινούπολης από τους Σταυροφόρους.

 2 Το έργο της ανάκτησης της Κωνσταντινούπολης από τους Λατίνους έφερε σε πέρας ο αυτοκράτορας της Νικαίας Μιχαήλ( Η΄) Παλαιολόγος.

 3 Η ανάκτηση της Κωνσταντινούπολης και η απομάκρυνση των Λατίνων οφείλεται στον στρατηγό της αυτοκρατορίας της Νίκαιας Αλέξιο Στρατηγόπουλο.

Δ] Ασκήσεις κλειστού τύπου (συμπλήρωσης κενών)

Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν):

 *Θεσσαλονίκη, Νίκαια, Ήπειρος, Αθήνα, Βενετία, Κωνσταντινούπολη, Τραπεζούντα .*

 Αμέσως μετά την άλωση της Κωνσταντινούπολης από τους Σταυροφόρους ιδρύθηκαν τα εξής ελληνικά κράτη: η Αυτοκρατορία της \_\_\_\_\_\_\_\_\_\_\_\_\_\_\_\_\_\_\_ , το κράτος της \_\_\_\_\_\_\_\_\_\_\_\_\_\_\_\_\_ και η Αυτοκρατορία της \_\_\_\_\_\_\_\_\_\_\_\_\_\_\_\_\_\_ . Ο Μιχαήλ Παλαιολόγος συνήψε με τους Γενουάτες συνθήκη, με την οποία οι τελευταίοι ανέλαβαν να προσφέρουν στον Μιχαήλ πολεμική βοήθεια κατά της \_\_\_\_\_\_\_\_\_\_\_\_\_\_\_\_\_ με αντάλλαγμα τελωνειακές και φορολογικές απαλλαγές, λιμάνια και εμπορικές περιοχές της Αυτοκρατορίας. Με τα προνόμια αυτά θεμελιώθηκε η δύναμη της Γέ- νουας στην Ανατολή, ενώ το ίδιο έτος η \_\_\_\_\_\_\_\_\_\_\_\_\_\_\_\_\_\_\_ έπεσε σαν ώριμος καρπός στα χέρια του στρατηγού της Νίκαιας Αλέξιου Στρατηγόπουλου.